Sigs wes well: Es gäb natüürli nuch ä Huuffe, womä chänt use bigge usem «Regierungs-Etat» vu achtzächevierzg. Aber vorläufig mömmer uufhöre - mit dä drii Allerletschte, wo dett  ufgfüert sind. Si wüüred chuum errate wasfürnig, und drum sägnes etz: Es sind de drii (!) «Advokaten» gsii, wos due im Glarnerland ggii hätt. Eine drvuu hätt Chääli gheisse, isch aso vu Einsidle chuu, dr zweit Chaschper Chubli - und dr dritt isch dr Ruedi Gallati gsii (Vatter vum Bundesrichter, Grossvatter vum Landammä und Urgrossvatter vum Toggter, wo all gliich gheisse händ). Nu drii Aawält, daas wäärs, sägedsi etz vilecht. Jä guet, aber vilecht ischs dä für eifacher Lüüt ä nüd immer ring gsii zum Rächt  überchuu. Aber deer i üserem hüttige Schprüchli isch natüürli ganz Irer Meinig: